དེ་གའི་བསྒྲགས་ཡིག་ཉིད།སྤྱི་ལོ་༡༩༤༨ལོའི་ཟླ་༡༢ཚེས་༡༠ཉིན།རྒྱལ་ཚོགས་ལ།འོས་འབུལ་ཞུས།མཐའ་མར།ཁོངས་མིའི་རྒྱལ་ཁབ་༥༦ལས།རྒྱལ་ཁབ་༤༨ཀྱིས་མོས་པའི་འོས་ཤོག་འཕེན་པ་དང་།རྒྱལ་ཁབ་བརྒྱད་སུ་ལན།ཡུག་རེན།བྷེ་ལ་རུ་སི།ཡུ་གོ་སི་ལ་ཝི་ཡ།ཕོ་ལན།ལྷོ་ཧྥེ།ཆེ་ཁི།ས་དི་ཨ་རབ།ཀྱིས་འོས་འཕེན་དབང་ཆ་དོར།ཧོན་ཏུ་ར་སི་དང་།ཡེ་མེན་རྒྱལ་ཁབ་གཉིས་འོས་འཕེན་དུ་འཛུལ་མེད།ལྷོ་ཧྥེུས་འོས་འཕེན་དབང་ཆ་དོར་བ་ནི་ཁོ་རེའི་རིགས་བརྒྱུད་དབྱེ་འབྱེད་ཀྱི་ལམ་ལུགས་ལ་སྲུང་སྐྱོང་བྱ་ཆེད་དང་།དེ་ལྟར་ན།བསྒྲགས་ཡིག་གི་དོན་ཚན་མང་དག་ཅིག་དང་འགལ་ཡོད་པར་རེད།ས་དི་ཨ་རབ་ཀྱིས་འོས་མི་འཕེན་དོན་ནི།གཙོ་བོ་བསྒྲགས་ཡིག་གི་དོན་ཚན་གཉིས་ལ་ཐུག་ཡོད་རེད་ཟེར།དེ་གཉིས་ནི།དོན་ཚན་༡༨ནང་གིསུ་ཡིན་ཡང་རུང་ཆོས་ལུགས་སམ།དད་མོས་བསྒྱུར་ཆོག་པའི་ཐོབ་ཐང་ཡོད་ཅེས་པ་དེ་དང་།དོན་ཚན་༡༦ནང་གི་གཉེན་སྒྲིག་རང་དབང་ཐད་ཀྱི་ནང་དོན་དེ་གཉིས་རེད།ཡང་གུང་ཁྲན་རིང་ལུགས་ཀྱི་རྒྱལ་ཁབ་དྲུག་གིས་འོས་འཕེན་དབང་ཆ་དོར་དོན་ནི།ཁོ་ཚོས་དེ་གའི་བསྒྲགས་ཡིག་ཏུ་ན་ཙི་དང་ཧྥ་ཤི་ཟི་ལ་དགག་བཞག་ནན་པོ་རྒྱབ་མི་འདུག་ཅེས་ཟེར་གི་ཡོད་རེད།ཨེ་ལེ་ནོར་རོ་སེ་ཝེལ་ཐི་ཡིས་བསམ་ན་ཁོ་ཚོས་འོས་མི་འཕེན་དོན་ནི་དོན་ཚན་༡༣ནང་གི་ཆབ་འབངས་མི་སེར་གང་ཉིད་རང་ཡུལ་ནས་ཕྱིར་ཐོན་དང་ཕྱིར་ལོག་གི་རང་དབང་ཡོད་ཅེས་པའི་དོན་ཚན་ཁས་ལེན་དགོས་པས་རེད་ཟེར།དང་པོའི་ཟིན་བཀོད་ཀྱི་ལས་ཀའི་ནང་དུ།ཅོ་ཧན་ཕེ་ཐེར་སི་ཧུམ་ཧྥེ་རེ་ནི་གཙོ་སྒྲིག་པ་ལྟ་བུ་ཞིག་ཡིན་ནའང་།ཟིན་བཀོད་ཀྱི་དང་པོའི་འོས་འཕེན་ནང་དུ།ཁ་ན་ཊས་འོས་འཕེན་དབང་ཆ་དོར་བར་རེད།འོན་ཀྱང་།མཐའ་མའི་ཟིན་བཀོད་དུ་འོས་འཕེན་བྱས་ཡོད།